THG แรลลี่ต่อ 7% จับตาผลงาน Q1 โตเด่น รับแรงหนุนรายได้ “โควิด-โมเดอร์น่า”
THG วิ่งยาว 4 วัน จับตาผลงานไตรมาส 1/65 โตแจ่ม รับรายได้เกี่ยวกับ “โควิด-วัคซีนโมเดอร์น่า” หนุน ฟากโบรกเล็งปรับเพิ่มประมาณการดำไร สะท้อนการทำ M&A ในธุรกิจ รพ.
THG วิ่งยาว 4 วัน จับตาผลงานไตรมาส 1/65 โตแจ่ม รับรายได้เกี่ยวกับ “โควิด-วัคซีนโมเดอร์น่า” หนุน ฟากโบรกเล็งปรับเพิ่มประมาณการดำไร สะท้อนการทำ M&A ในธุรกิจ รพ.
18 มี.ค. 2565

ผู้สื่อข่าวรายงานว่า ราคาหุ้น บริษัท ธนบุรี เฮลท์แคร์ กรุ๊ป จำกัด (มหาชน) หรือ THG ณ เวลา 12:09 น. อยู่ที่ระดับ 72.50 บาท บวก 5 บาท หรือ 7.41% สูงสุดที่ระดับ 73.50 บาท ต่ำสุดที่ระดับ 67.00 บาท ด้วยมูลค่าการซื้อขาย 444.82 ล้านบาท

ด้านบล.โนมูระ พัฒนสิน ระบุในบทวิเคราะห์ มีมุมมอง “บวก” ต่อข้อมูลจากการประชุมนักวิเคราะห์ฯ เนื่องจาก 1) เป้าหมายปี 2565 รายได้ธุรกิจปกติเดิมไม่รวม COVID เติบโต +15% ดีกว่าประมาณการรายได้ที่คาดเติบโต +10%
2) มีรายได้จากธุรกิจใหม่ที่ไม่รวมในประมาณการ และ 3) มีโอกาสเห็นการทำ M&amp;A ในธุรกิจ รพ.สำหรับสถานการณ์ COVID ปัจจุบันผู้ บริหารมองว่าการที่รัฐบาลผ่อนคลาย มาตรการต่างๆ และยังไม่มีมาตรการควบคุมออกมา ทำให้ยอดผู้ป่วยใหม่มีแนวโน้มอยู่ในระดับสูงจนถึงต้นไตรมาส 2/65 ซึ่ง THG มีการเพิ่มเตียง Hospitel เป็น 4,849 เตียง จาก 4,632 เตียงในไตรมาส 4/64
ทั้งนี้ ทำให้ในช่วงครึ่งปีแรกการให้บริการเกี่ยวกับ COVID จะมีผลต่อผลการดำเนินงานของ THG ในเบื้องต้นประเมิน upside ต่อกำไรสุทธิปี 2565 ภายใต้สมมติฐานปรับเพิ่มรายได้ธุรกิจหลักตามเป้าหมายบริษัท และรายได้เกี่ยวกับ COVID จะทำให้ประมาณการรายได้เพิ่มขึ้น +43% จาก 8,015 ล้านบาท เป็น 11,500 ล้านบาท และคาดว่าจะมีกำไรสุทธิ 1,150 ล้านบาท หรือเป็น upside ราว 260% จากกำไรสุทธิ 320 ล้านบาท (ไม่รวมรายได้ COVID)
โดยฝ่ายวิจัยอยู่ระหว่างปรับเพิ่มประมาณการกำไรสุทธิให้สอดคล้องกับเป้าหมายบริษัท และอาจมี potential upside จาก การทำ M&amp;A ในธุรกิจ รพ.
อย่างไรก็ตาม ราคาหุ้นที่ปรับขึ้นมาซื้อขาย PE ปี 65-66 ที่ 130-140 เท่า มองว่าตอบรับความคาดหวังผลการดำเนินงานธุรกิจหลักมีแนวโน้มเติบโตดีและมีโอกาสเติบโตแบบ Inorganic เข้ามาชดเชยรายได้เกี่ยวกับ COVID